**Cinis et Umbra Sumus**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cinis et Umbra Sumus \*

Suntem cenuşă şi o umbră,

Suntem un pumn de ţărână,

Dar avem chipul Celui Divin

Viaţa ne este 'n a Lui mână

Şi existenţa de El ne atârnă

Trăind, după panu-I deplin.

Căci viaţă avem din suflarea

Înţelepciunii Sale,... Divine,

Ce-n asemănare El a dorit

Să fie-n perfecţiune cu Sine,

Şi-n facultăţile toate depline,

Întocmai, aşa cum El a voit.

Suntem cenuşă şi o umbră

Din sursa: pământ frământat,

Şi viaţa-mi, a fost cu putinţă

Când El peste mine-a suflat

Şi-un suflet viu m-am format,

Şi astfel, am devenit o fiinţă.

O fiinţă printr-o nouă creaţie

Cu minte şi cu raţiune senină,

Ca să pot face... deosebire -

Între bine şi rău, voia Divină,

Ca totul, doar Lui s-aparţină

Căci m-a născut... din iubire.

Suntem cenuşă şi o umbră

Supusă morţii fizice trupeşti

Datorită păcatului din Eden...

Dar de vrei să ştii cine eşti

Că-n humă-ai să putrezeşti,

Să priveşti viaţa, în alt gen,

Pentru care, răscumpărarea

S-a-ncheiat prin actul jertfirii

La Calvar pe crucea 'nălţată,

Să ducă la cer ecou' întregirii

Că s-a realizat scopul iubirii:

În Isus, lumea să fie salvată.

Flavius Laurian Duverna

\*Latineşte:

Suntem cenuşă şi o umbră